Marko Kolaković. Marko Kolaković (; 1993-yil 9-fevralda tugʻilgan) – serbiyalik professional futbolchi. Oʻzbekiston Pro ligasi ishtirokchisi „Buxoro“ klubida, himoyachi ampulasida oʻynaydi. Professional karyerasi. Kolakovich oʻzining professional faoliyatidagi debyutini 2011—2012-yilgi mavsumda, Javor Ivanjica klubi tarkibida oʻtkazgan. Marko bu klubda 8 mavsum davomida oʻtkazgan. 2012—2013-yilgi qishki transfer oynasida u Serbiya ligalar tizimining toʻrtinchi toifasida ishtirok etuvchi „Rudar Kostolac“ jamoasiga ijaraga berilgan va bir yil davomida oʻynagan. Ijara muddati yakunlagach, 2013—2014-yilgi qishki transfer oynasida Kolaković yana Javor Ivanjica safiga qaytgan. 2020-yilgi mavsumda Oʻzbekiston Superligasida ishtirok etuvchi Jizzaxning „Soʻgʻdiyona“ jamoasi bilan shartnoma imzolagan. Jizzax klubi tarkibida 4 mavsum davomida oʻynagan. Bu davrda Marko, „Soʻgʻdiyona“ jamoasi tarkibida 2021-yilgi mavsum Oʻzbekiston Superligasida ikkinchi oʻrinni qoʻlga kiritgan va 2022-yilgi mavsumda AFC kubogida ishtirok etgan. 2024-yilgi mavsum oldidan Jizzax jamoasi bilan shartnomasi yakunlangan va klubni tark etgan. 2024-yilgi mavsum avvalida sobiq ustozi Ulugʻbek Baqoyev taklifiga binoan „Buxoro“ jamoasi bilan shartnoma imzolagan.